S-12/2011

Ár 2011, þriðjudaginn 8. mars, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 12/2011: Ákæruvaldið (S-kvk-nf I-kvk-nf G-kvk-nf) gegn S-kk-þgf M-kk-þgf G-kk-þgf, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 11. janúar sl. á hendur ákærða, S-kk-þgf M-kk-þgf G-kk-þgf, kt.000000-0000, Laugavegi 103, Reykjavík, „Fyrir eftirtalin brot gegn fíkniefna- og umferðarlögum í Reykjavík á árinu 2010 nema annað sé tekið fram

I.

Umferðarlagabrot með því að hafa ekið bifreiðum án gildra ökuréttinda auk annarra brota sem hér greinir:

1. Laugardaginn 14. nóvember 2009 bifreiðinni RU-660 ófær um að stjórna henni örugglega vegna áhrifa ávana- og fíkniefna (amfetamín í blóði 1020 ng/ml og metýlfenídat í blóði 20 ng/ml) austur Arnarbakka, uns lögregla stöðvaði aksturinn skammt frá Kóngsbakka.

007-2009-71523

2. Sunnudaginn 9. maí bifreiðinni YH-963 ófær um að stjórna henni örugglega vegna áhrifa ávana- og fíkniefna (tetrahýdrókannabínól í blóði 6,6 ng/ml) með 145 km hraða á klst. vestur Suðurlandsveg við skíðaskálabrekkuna í sveitafélaginu Árborg þar sem leyfður hámarkshraði var 90 km á klst., uns lögregla stöðvaði aksturinn skömmu síðar.

033-2010-3066

3. Laugardaginn 22. maí bifreiðinni DF-948 með 114 km á klst. vestur Vesturlandsveg til móts við Suðurlandsveg þar sem leyfður hámarkahraði var 80 km á klst., uns lögregla stöðvaði aksturinn skömmu síðar.

007-2010-33493

4. Laugardaginn 29. maí bifreiðinni DF-948 ófær um að stjórna henni örugglega vegna áhrifa ávana- og fíkniefna (amfetamín í blóði 40 ng/ml., nítrazepam í blóði 125 ng/ml., og tetrahýdrókannabínól í blóði 13,9 ng/ml.) norður Lækjargötu á aðrein ætlaðri fyrir strætó og austur Hverfisgötu uns lögregla stöðvaði aksturinn skömmu síðar.

007-2010-34543

Sunnudaginn 27. júní bifreiðinni UT-643 ófær um að stjórna henni örugglega vegna áhrifa ávana- og fíkniefna (amfetamín í blóði 195 ng/ml., MDMA í blóði 100 ng/ml. og tetrahýdróknnabínól í blóði 18 ng/ml.) norður Lækjargötu uns lögregla stöðvaði aksturinn á Vatnsstíg við Hverfisgötu.

007-2010-41347

Föstudaginn 20. ágúst bifreiðinni UJ-510 suður Stekkjabakka og inn á bifreiðastæði Aktu taktu þar sem lögregla kom á vettvang.

007-2010-54534

Föstudaginn 20. ágúst bifreiðinni UJ-510 á bifreiðastæði við Suðurhóla 2 án þess að hafa öðlast ökuréttindi, uns hann stöðvaði sjálfur aksturinn þegar lögregla kom á vettvang.

007-2010-53463

Sunnudaginn 22. ágúst bifreiðinni UJ-510 ófær um að stjórna henni örugglega vegna áhrifa ávana- og fíkniefna (tetrahýdrókannabínól í blóði 1,4 ng/ml) vestur Suðurhóla og suður Vesturberg uns lögregla stöðvaði aksturinn í Vesturbergi.

007-2010-53977

Laugardaginn 9. október bifreiðinni UT-643 ófær um að stjórna henni örugglega vegna áhrifa ávana- og fíkniefna (tetrahýdrókannabínól í blóði 14,9) vestur Austurstræti uns lögregla stöðvaði aksturinn á Ingólfstorgi.

007-2010-65987

Miðvikudaginn 3. nóvember bifreiðinni UT-643 ófær um að stjórna henni örugglega vegna áhrifa ávana- og fíkniefna (tetrahýdrókannabínól í blóði 12 ng/ml) austur Þórsgötu uns lögregla stöðvaði aksturinn við Þórsgötu 18.

007-2010-72511

II.

Fíkniefnalagabrot með því að hafa:

1. Í sama skipti og greinir fyrsta lið kafla I, haft í vörslum sínum 0,76 grömm af kókaíni sem lagt var hald á.

007-2009-71523

2. Laugardaginn 28. nóvember 2009 í bifreiðinni DX-794 haft í vörslum sínum 2,6 grömm af amfetamín og 6,65 grömm af maríhúana sem lagt var hald á.

007-2009-74844

Í sama skipti og greinir í fimmta lið kafla I, haft í vörslum sínum 0,65 grömm af maríhúana sem lagt var hald á.

007-2010-41347

Teljast brot í öllum liðum I. kafla varða við 1. mgr. 48. gr. umferðarlaga, brot í liðum 1-2, 4-5 og 8-10 auk þess við 1. sbr. 2. mgr. 45. gr. a., brot í lið 2 og 4 einnig við 3. mgr. 37. gr. sem og brot í 3. lið, þá varða brot í lið 4 auk þess við 1. mgr. 5. gr., allt sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997. Brot í kafla II varða við 2. gr. sbr. 5. og 6. gr. laga um ávana og fíkniefni nr. 65/1974 og 2. gr. sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, með áorðnum breytingum.

Þess er krafist að ákærði verið dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101 og 102. gr. nefndra umerðarlaga sbr. 25. og 26. gr. laga nr. 44/1993 og 18. gr. laga nr. 66/2006. Jafnframt er þess krafist að gerð verði upptæk 0,76 grömm af kókaíni, 2,6 grömm af amfetamín og 7,3 grömm af maríhúana, sem lagt var hald á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um verknaði þá sem lýst er í ákærunni og réttilega eru þar færðir til refsiákvæða. Ákærði er nú saksóttur fyrir mörg umferðarlagabrot, þar af sex sinnum fyrir að aka bíl ófær um það að stjórna honum örugglega vegna neyslu fíkniefna. Þá hefur hann hlotið fangelsisdóm fyrir fíkniefnabrot og verið fjórum sinnum sektaður fyrir slík brot. Loks er þess að geta að hann hefur hlotið þrjá refsidóma fyrir þjófnað. Þykir refsing ákærða hæfilega ákveðin fangelsi í 45 daga.

Dæma ber ákærða til þess að vera sviptur ökurétti í 3 ár frá dómsbirtingu að telja.

Dæma ber ákærða til þess að sæta upptöku fíkniefna eins og greinir í dómsorði.

Loks ber að dæma ákærða til þess að greiða 748.774 krónur í sakarkostnað.

DÓMSORÐ:

Ákærði, S-kk-nf M-kk-nf G-kk-nf, sæti fangelsi í 45 daga.

Ákærði er sviptur ökurétti í 3 ár frá dómsbirtingu að telja.

Ákærði sæti upptöku á 0,76 g af kókaíni, 2,6 g af amfetamíni og 7,3 g af kannabisefni.

Ákærði greiði 748.744 krónur í sakarkostnað.

P-kk-nf G-kk-nf.